**DJEČJI VRTIĆ „MALEŠNICA“**

**Zagreb, A. T. Mimare 34**

KLASA: 601-02/24-05/04

URBROJ: 251-617-04-24-13

Zagreb, 2. svibnja 2024.

U skladu s čl. 10. st. 12. Zakona o pravu na pristup informacijama (NN 25/13, 85/15, 69/22), Upravno vijeće Dječjeg vrtića „Malešnica“ objavljuje

**OBAVIJEST**

**o zaključcima i službenim dokumentima usvojenim na sjednici Upravnog vijeća**

Na 43. sjednici Upravnog vijeća Dječjeg vrtića „Malešnica“, održanoj dana **25. travnja 2024**. s početkom u 17,00 sati, redoslijedom predloženog i prihvaćenog dnevnog reda, doneseno je sljedeće:

D n e v n i r e d

1. Verifikacija zapisnika s 42. sjednice Upravnog vijeća DV Malešnica;
2. Donošenje Plana upisa djece rane i predškolske dobi u programe predškolskog odgoja i obrazovanja za pedagošku godinu 2024./2025.;
3. Donošenje Odluka o provedbi posebnih/alternativnih/kraćih programa za pedagošku godinu 2024./2025.;
4. Donošenje Pravilnika o načinu i postupku zapošljavanja u Dječjem vrtiću „Malešnica“;
5. Donošenje odluke o odabiru kandidata za:

- 1 pomoćni/a kuhar/ica na određeno puno radno vrijeme (zamjena za V.S.);

- 1 odgojitelj/ica na neodređeno puno radno vrijeme (upražnjeno radno mjesto Lj.J.);

- 1 odgojitelj/ica na određeno puno radno vrijeme (zamjena za I.K.);

1. Razno.

**Ad 1.**

Jednoglasno, dizanjem ruku, verificiran je zapisnik s prethodne 42. sjednice Upravnog vijeća.

**Ad 2.**

Upravno vijeće jednoglasno, dizanjem ruku, donosi Plan upisa djece rane i predškolske dobi u programe predškolskog odgoja i obrazovanja za pedagošku godinu 2024./2025.

**Ad 3.**

Upravno vijeće jednoglasno, dizanjem ruku, donosi Odluku o provođenju posebnih programa u pedagoškoj godini 2024./2025.:

1. cjelodnevni posebni program ranog učenja engleskog jezika u četiri odgojno-obrazovne skupine te određuje visinu dodatne uplate roditelja u iznosu od 40 eura mjesečno,

2. cjelodnevni posebni program ranog učenja njemačkog jezika u jednoj odgojno-obrazovnoj skupini te određuje visinu dodatne uplate roditelja u iznosu od 40 eura mjesečno,

3. cjelodnevni posebni program prema koncepciji Marije Montessori u jednoj odgojno-obrazovnoj skupini te određuje visinu dodatne uplate roditelja u iznosu od 40 eura mjesečno ,

4. posebni kraći kineziološki program u dvije odgojno-obrazovne skupine te određuje visinu dodatne uplate roditelja u iznosu od 30 eura mjesečno,

5. posebni kraći program igraonice s darovitom djecom u jednoj odgojno-obrazovnoj skupini te određuje visinu dodatne uplate roditelja u iznosu od 25 eura mjesečno,

6. kraći program folklora u jednoj odgojno-obrazovnoj skupini te određuje visinu dodatne uplate roditelja u iznosu od 20 eura mjesečno,

7. cjelodnevni posebni programa odgoja djece predškolske dobi za okoliš i održivi razvoj u jednoj odgojno-obrazovnoj skupini koji je besplatan,

8. kraći posebni program predškole izvan redovnog programa u dvije odgojno-obrazovne skupine koji je besplatan.

**Ad 4.**

Upravno vijeće jednoglasno, dizanjem ruku, donosi Pravilnik o načinu i postupku zapošljavanja u Dječjem vrtiću „Malešnica“.

**Ad 5.**

- Upravno vijeće na prijedlog ravnateljice, jednoglasno, dizanjem ruku, donosi Odluku o izboru kandidata i zasnivanju radnog odnosa na određeno puno radno vrijeme, za radno mjesto pomoćne kuharice, s Marijanom Matić, KV, krojačica, od 30. travnja 2024. do povratka na rad Valentine Suzić.

- Upravno vijeće na prijedlog ravnateljice, jednoglasno, dizanjem ruku, donosi Odluku o izboru kandidata i zasnivanju radnog odnosa na neodređeno puno radno vrijeme, za radno mjesto odgojiteljice od 1. lipnja 2024., s Anom Slonje, VŠS, stručna prvostupnica predškolskog odgoja.

- Upravno vijeće na prijedlog ravnateljice, jednoglasno, dizanjem ruku, donosi Odluku o izboru kandidata i zasnivanju radnog odnosa na određeno puno radno vrijeme, za radno mjesto odgojiteljice, zamjena za Ivanu Bencek koja mijenja Jasnu Šoštarić, s Boženom Marasović, VŠS, stručna prvostupnica predškolskog odgoja, od 30. travnja 2024. do povratka na rad Ivane Bencek odnosno Jasne Šoštarić.

**Ad 6.**

Nije bilo pitanja ni prijedloga.

Sjednica je završila u 17,40 sati.

 PREDSJEDNICA

 UPRAVNOG VIJEĆA

 Renata Sinković, v.r.